Nynorsk

EKSAMEN

IT-11 Innføring i informasjonsteknologi (4 vekttal)

(NVU-kurs nr. 22)

Informasjonsteknologi for lærarar I

Høgskolen Stord/Haugesund

Fredag 17.12.99     (6 timar)
Oppgåve 1
Operativsystem  (15 %)

Windows 95 er utforma etter ein såkalla skrivebordsmetafor.
a) Forklar kort korleis ”skrivebordet” fungerer, og få med desse omgrepa i forklaringa: vindu, mappe, program, dokument, oppgåvelinje og snarveg.

b) Windows 95 er også eit operativsystem. Forklar kort kva hovudoppgåver eit operativsystem har, og kva ein meiner med eit grafisk grensesnitt.
Oppgåve 2
Tekstbehandling  (15 %)

Ein digitalt lagra tekst er ei eindimensjonal, lineær samansetjing av ord. Når ein utformar tekstar i ein moderne tekstbehandlar, må ein ta omsyn til dette. Spørsmåla a til d er knytte til tekstutforming:

a) Kva er ombrekking av ein tekst?
b) Forklar kort omgrepet utskriftsformat.

c) Grei kort ut om korleis ein lagar avsnitt i MS-Word, og korleis eit avsnitt kan formaterast.

d) Ein tekst skal vere leseleg. Forklar kort kva som påvekar ”leseligheten” i ein tekst og nemn minst tre sentrale ”kjørereglar” i bruken av typografiske effektar i utforminga av ein tekst.
e) Nemn tre ulike filformat som er mykje nytta i moderne tekstbehandling. Grunngi kort kvifor du nemner akkurat desse formata.
Oppgåve 3
Teknologi, nettverk og kommunikasjon  (20 %)
a) Forklar kort kvifor det binære talsystemet er så veleigna til programmering av datamaskinar. 

b) Kva tal representerer bitmønsteret 0011 1101 i titalsystemet og i det hexadesimale talsystemet?

c) Forklar kort kva ein CPU er og korleis han arbeider.

d) Forklar kort korleis prosessoren kommuniserer med andre delar av datamaskinen.

e) Gjer kort greie for skilnaden i skrive-, lese- og organiseringsmetode når data vert lagra på diskett og på CD-ROM. 

f) Forklar kort kva seriell og parallell dataoverføring er.
g) Du er nytilsett lærar ved ein skole som ennå ikkje har installert lokalt nettverk (LAN). I neste lærarråd skal du halde eit kort innlegg der du argumenterer for bruk av eit bestemt LAN, og der du kort presenterer alternative nettverkstopologiar. Skriv innlegget.

Oppgåve 4 
Rekneark  (15 %)

Ein 7. klasse skal på klassetur. Turen skal gå med buss til Byen, og det er utvikla eit rekneark (sjå side 2) som kalkulerer reisekostnad (pris) pr. elev. I celleområdet B2:B7 skriv ein inn dei data som skal vere grunnlag for utrekning av (gjennomsnitts)pris pr. elev. Reiseutgiftene til lærarane skal fordelast på elevane. Skolen gir eit tilskot på 1000 kr, og når meir enn 10 personar reiser saman, gir busselskapet grupperabatt (20 %). I D10 er det lagt inn ein formel som ”vurderer” prisen: Viss prisen pr. elev er over 50 kr, skal teksten ”som er for dyrt” skrivast i D10, elles skal teksten ”som er akseptabelt” skrivast.

a) Skriv formlane som skal liggje i cellene B9, B10 og D10.

b) Kva celler ville normalt vere opne for innskriving av data i dette reknearket, og korleis fungerer låsing av celler i MS Excel? Forklar kort.

c) Forklar kort omgrepet autokopiering og kva konsekvensar bruk av slik kopiering kan få om ein ikkje kjenner til bruken av relativ og absolutt adressering. 


Oppgåve 5 

Database  (25 %)

Problembaserte arbeidsmåtar og prosjektarbeid er aktuelle tema i skolen i dag. Læraren har gjerne rolla som rettleiar når eleven arbeider. Ein større ungdomsskole ønskjer seg eit informasjonssystem som gir oversyn over alle individuelle prosjekt(arbeid) på skolen. Av ressursomsyn kan det ved denne skolen ikkje nyttast meir enn ein rettleiar på kvart prosjekt. Ein modell av informasjonssystemet skal byggje på desse entitetstypane:

[image: image2.jpg]ELEV

PROSJEKT

RETTLEIAR





a) Ta utgangspunkt i entitetstypane i figuren over og fullfør den konseptuelle modellen over dette informasjonssystemet (databasen). Modellen skal vise relasjonar og attributt.

b) Grei kort ut om kva funksjon ulike nøklar har i ein relasjonsdatabase.

c) Grei kort ut om dei verktøy som er tilgjengelege i MS Access når det gjeld utforming og bruk av eit informasjonssystem. Få med omgrep som skjema, spørjing og rapport.
d) Det finst ein relasjonstype som ikkje kan implementerast direkte i MS Access. Forklar kort kva relasjonstype dette er, korleis ein løyser dette problemet og kva denne løysinga vert kalla.
 

Oppgåve 6

Konfiguering og kravspesifikasjon  (10 %)

I haust inngjekk KUF ein rammeavtale om overføring av nyare brukte datamaskinar til skoleverket. 

Nasjonalt læremidellsenter, som skal vere forhandlar på vegne av utdanningssektoren, melder at dei brukte datamaskinane minst må oppfylle følgjande minimumskonfigurasjon: Pentium 90/100, 16 Mb RAM, 500 Mb platelager, tastatur, mus, nettverkskort, SVGA skjermkort og skjerm.

a) Forklar og vurdér denne minimumskonfigurasjonen, og skriv ein kort kommentar til ordninga med gjenbruk av brukte datamaskinar i skolen.

Når ein arbeider på Internett kan ei slik melding kome opp på skjermen:

b) Ta utgangspunkt i meldinga i figuren over og forklar kort kva ein Plug-in er.

